Константин Случевски
Мечтите ми са лес омаян…

Превод от руски: Георги Мицков, —

chitanka.info

Мечтите ми са лес омаян,

без климатически надзор,

тук има всичко, шум потаен,

исландски мъх и дъх на бор.

В гората вещици се смеят,

над пътя броди дух брадат,

от скука дните не линеят

и следват своя кръговрат.

Но нищо тук не се редува,

нехае волната гора:

луна на пладне ще изплува,

среднощ ще заблести зора.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.